ΓΡΑΠΤΗ ΕΡΩΤΗΣΗ E-2030/01

υποβολή: Camilo Nogueira Romn (Verts/ALE) προς την Επιτροπή

(13 Ιουλίου 2001)

Θέμα: Η ένταξη της Γαλικίας στα Διευρωπαϊκά Δίκτυα σιδηροδρόμων μεγάλης ταχύτητας

Στις 6 του παρελθόντος Ιουνίου, η Επίτροπος κα Loyola de Ρalacio απάντησε στην ερώτηση Ε-1046/01(1) που είχαποβάλει στις 3 Απριλίου, σχετικά με τη σύνδεση της Γαλικίας με τα Διευρωπαϊκά Δίκτυα σιδηροδρόμων μεγάλης ταχύτητας, μετά τις δηλώσεις στις οποίες είχαν προβεί ο Υπουργός Ανάπτυξης του ισπανικού κράτους και ο πρόεδρος της κυβέρνησης της Γαλικίας σύμφωνα με τις οποίες το σχέδιο ήταν να συνδεθεί το τμήμα Sanabria-Ourense-Santiago με τη Meseta και το τμήμα Corunha-Vigo-Porto με την Πορτογαλία.

Η Επίτροπος, αγνοώντας τις δηλώσεις αυτές και σύμφωνα,ποθέτω, με τα επίσημα έγγραφα πουπάρχουν στην Επιτροπή, απάντησε αποφασίζοντας ότι ενδεχόμενη πρόσβαση του σιδηροδρόμου μεγάλης ταχύτητας στη Γαλικία θα γινόταν μέσω της γραμμής Ponferrada-Monforte.

Η κυβέρνηση της Γαλικίας, όταν πληροφορήθηκε την απάντηση της Επιτροπής, αντέδρασε αμφισβητώντας την απάντηση της Επιτροπής, επιρρίπτοντας την ευθύνη στιςπηρεσίες της και επιβεβαίωσε ότι η πρόσβαση θα γίνει μέσω Sanabria-Ourense-Santiago.

Τι είναι ακριβές και τι όχι από όλα τούτα που συνέβησαν· Πώς θα είναι, εν πάση περιπτώσει, τοποτίθεται μεγάλης ταχύτητας δίκτυο που πρόκειται να συνδέσει την Γαλικία με τη Μeseta και την Πορτογαλία·

(1) ΕΕ C 340 E της 4.12.2001, σελ. 155.

Απάντηση της κας de Palacio εξ ονόματος της Επιτροπής

(21 Σεπτεμβρίου 2001)

Η απάντηση της Επιτροπής στη γραπτή ερώτηση E-1046/01(1) του Αξιότιμου Μέλους του Κοινοβουλίου αναφέρεται στις κατευθύνσεις της απόφασης αριθ. 1692/96(2) που εγκρίθηκε το 1996 από το Ευρωπαϊκό Κοινοβούλιο και το Συμβούλιο, όσον αφορά το διευρωπαϊκό δίκτυο μεταφορών. Όπως επισημαίνει η Επιτροπή στην απάντησή της στην προφορική ερώτηση H-530/01 του Αξιότιμου Μέλους του Κοινοβουλίου κατά την ώρα των ερωτήσεων της συνόδου του Ιουλίου 2001(3), οι εν λόγω κατευθύνσεις τελούνπό αναθεώρησιν.

Στο πλαίσιο της επεξεργασίας της αναθεωρητικής πρότασης, οι ισπανικές εθνικές αρχές διαβίβασαν στην Επιτροπή αίτηση για ενσωμάτωση του εθνικού προγράμματος σιδηροδρομικών γραμμώνψηλών ταχυτήτων. Το πρόγραμμα αυτό περιλαμβάνει ιδίως τις γραμμέςψηλών ταχυτήτων μεταξύ της Μαδρίτης και της la Galice par Sanabria, Ourense μέχρι το Σαντιάγκο, καθώς και το σκέλος μεταξύ Coruna, Vigo και πορτογαλικής μεθορίου, όπως προκύπτει από τη συμφωνία μεταξύ των κυβερνήσεων της Ισπανίας και της Γαλικίας. Η Επιτροπή, όπως επισημαίνει στη Λευκή Βίβλο για ευρωπαϊκή πολιτική μεταφορών, την οποία εξέδωσε στις 12 Σεπτεμβρίου 2001(4), προτίθεται να προτείνει, στο πλαίσιο της εν λόγω αναθεώρησης, την τροποποίηση του καταλόγου του παραρτήματος ΙΙΙ των ειδικών έργων. Μεταξύ των έργων που εξετάζονται και αναφέρονται στη Λευκή Βίβλο, περιλαμβάνεται η σιδηροδρομική διαλειτουργικότηταψηλών ταχυτήτων του ιβηρικού δικτύου, βάσει των ισπανικών και πορτογαλικών εθνικών προγραμμάτων σιδηροδρομικών συνδέσεωνψηλών ταχυτήτων, στις οποίες περιλαμβάνονται οι προαναφερθείσες γραμμές της Γαλικίας.

Η Επιτροπή επιθυμεί να διευκρινίσει ότι ο ορισμός της γραμμήςψηλών ταχυτήτων του εν λόγω προγράμματος ανταποκρίνεται στον ορισμό της οδηγίας αριθ. 96/48/ΕΚ(5) του Συμβουλίου της 23ης Ιουλίου 1996 σχετικά με τη διαλειτουργικότητα του ευρωπαϊκού σιδηροδρομικού συστήματος μεγάλης ταχύτητας. Η εν λόγω οδηγία επισημαίνει ότι οι γραμμέςψηλών ταχυτήτων περιλαμβάνουν τις νέες γραμμές τις κατασκευαζόμενες ειδικά για ταχύτητες άνω των 250 km/h, γραμμές ειδικά διαρρυθμισμένες για ταχύτητες της τάξεως των 200 km/h, καθώς και ειδικά διαρρυθμισμένες γραμμές για ταχύτητες που προσαρμόζονται κατά περίπτωσιν.

Η Επιτροπή παρακαλουθεί στενά τα στάδια σχεδιασμού του προγράμματος γραμμώνψηλών ταχυτήτων στην Πορτογαλία. Το εν λόγω πρόγραμμα περιλαμβάνει τον σιδηροδρομικό άξονα του Ατλαντικού, ο οποίος αποτελεί τμήμα του έργου προτεραιότηταςπ'αριθ. 8 και ο οποίος αναμένεται να συμβάλει στην σταθερότητα και διαλειτουργικότητα των ισπανο-λουζιτανικών συνδέσεων.

(1) ΕΕ C 340 E της 4.12.2001, σελ. 155.

(2) ΕΕ L 228 της 9.9.1996.

(3) Απάντηση, 3.7.2001.

(4) COM(2001)370.

(5) ΕΕ L 235 της 17.9.1996.